Dann Fróðason og Asbjørn Heðinsson eru úttiknir á U17-landsliðinum, sum Áki Johansen og Pól F. Joensen hava valt at taka við í mars mánaða skal til Úrvalskapping á Kýpros. Dann og Asbjørn vóru báðir fastir í byrjanaruppstillingini tá føroyski U17-hópurin við dreingjum, í oktober í fjør, spældi seg víðari til Úrvalskappingina (Elite Round) í EM-undankappingini. Í døgunum 11. til 21. mars fer føroyska U17-landsliðið við dreingjum at taka lut í Úrvalskapping (Elite Round) í Larnaca á Kýpros. Úrvalskappingin er kapping fyri lond, sum hava spælt seg víðari úr innleiðandi umfarinum í EM-undankappingini. Føroyski hópurin hevur fyrireikað seg væl, og nú góðar tvær vikur undan fráferð, hava venjararnir, Áki Johansen og Pól F. Joensen sett navn á teir 18 spælararnar, ið eru úttiknir til kappingina á Kýpros. Málverjar Bárður á Reynatrøð, Víkingur Bjarti Vitalis Mørk, HB